70 दिन चलेगी घरेलू खिताब के लिए जंग; पिछले सीजन की सेमीफाइनलिस्ट कर्नाटक-तमिलनाडु एक ही ग्रुप में
भारत के सबसे पुराने घरेलू टूर्नामेंट रणजी के नए सीजन की शुरुआत 5 जनवरी से होगी। यह 70 दिन का होगा और टूर्नामेंट 14 मार्च को खत्म होगा। 19 फरवरी तक लीग स्टेज के मुकाबले खेले जाएंगे। वहीं, नॉकआउट मुकाबलों की शुरुआत 23 फरवरी से
भारत के सबसे पुराने घरेलू टूर्नामेंट रणजी के नए सीजन की शुरुआत 5 जनवरी से होगी। यह 70 दिन का होगा और टूर्नामेंट 14 मार्च को खत्म होगा। 19 फरवरी तक लीग स्टेज के मुकाबले खेले जाएंगे। वहीं, नॉकआउट मुकाबलों की शुरुआत 23 फरवरी से होगी। वहीं पिछले सीजन की सेमीफाइनलिस्ट कर्नाटक और तमिलनाडु अगले रणजी सीजन के एक ही ग्रुप में हैं। साथ ही, सौराष्ट्र और महाराष्ट्र भी एक ही ग्रुप में हैं।
सैयद मुश्ताक अली ट्रॉफी 16 से 27 अक्टूबर तक
BCCI का टी20 टूर्नामेंट सैयद मुश्ताक अली ट्रॉफी 16 से 27 अक्टूबर तक मोहाली, मुंबई, रांची, जयपुर और देहरादून में खेले जाएंगे। नॉकआउट मुकाबले 31 अक्टूबर से छह नवंबर तक मोहाली में होंगे। इसके अलावा विजय हजारे ट्रॉफी वनडे क्रिकेट टूर्नामेंट के लीग मैच 23 नवंबर से पांच दिसंबर तक खेले जाएंगे, जबकि नॉकआउट मुकाबले नौ से 16 दिसंबर तक आयोजित होंगे।
सभी टीमों को पांच ग्रुप में बांटा गया है
ग्रुप ए: सौराष्ट्र, झारखंड, महाराष्ट्र, विदर्भ, राजस्थान, हरियाणा, सर्विसेज, मणिपुर।
ग्रुप बी: बंगाल, आंध्र, मुंबई, केरल, छत्तीसगढ़, उत्तर प्रदेश, असम, बिहार।
ग्रुप सी: कर्नाटक, पंजाब, रेलवे, तमिलनाडु, गोवा, गुजरात, त्रिपुरा, चंडीगढ़।
ग्रुप डी: मध्य प्रदेश, उत्तराखंड, हिमाचल, बड़ौदा, दिल्ली, ओडिशा, पुडुचेरी, जम्मू-कश्मीर।
प्लेट ग्रुप: नगालैंड, हैदराबाद, मेघालय, सिक्किम, मिजोरम, अरुणाचल।